Markizas ir piemenaitė

Markizas ir piemenaitė – 1978 m. Lietuvos kino studijoje sukurtas meninis filmas. Melodrama. Filmo trukmė – 70 min.

 Kūrybinė grupė 
 Režisierius statytojas – Algirdas Dausa;
 Scenarijaus autorius – Kazimieras Zalensas;
 Kompozitorius – Bronius Kutavičius;
 Dirigentas – Saulius Sondeckis;
 Operatorius statytojas – Aloyzas Jančoras;
 Montažo režisierius – Mingailė Murmulaitienė;
 Dailininkas statytojas – Linas Katinas;
 Kostiumų dailininkė – Gražina Remeikaitė.

 Vaidina 
 Rasa Kirkilionytė – Saulė;
 Voldemaras Chlebinskas – Andre, prancūzų lakūnas;
 Vladas Bagdonas – malūnininkas Domas;
 Kazimiera Kymantaitė – Gaigalienė, jo motina;
 Vytautas Šerys – Augulis, Saulės tėvas;
 Regina Zdanavičiūtė – Augulienė;
 Gediminas Girdvainis – Pjeras;
 Rimantas Šavelis – Pardonas;
 Juozas Budraitis – Marselis;
 Vladas Jurkūnas – kunigas Narcizas;
 J. Kirkilaitė – Jurgita;
 Juozas Jaruševičius – kalvis Bronius;
 Kostas Smoriginas, Audronis Rūkas, Rimantas Teresas, Aurimas Babkauskas, Rolandas Butkevičius, R. Ramunienė, S. Petkus ir kt.

 Siužetas 

Karo pabaigoje Lietuvos padangėje kariavusios esadrilės Normandija-Nemunas lėktuvas numušamas, o lakūnas parašiutu nusileidžia į lietuvių kaimą. Sužeistą lakūną slepia malūnininkas Domas, o slaugo – Saulė, Domo galima nuotaka. Tarp Andre ir Saulės įsižiebia meilė. Sustiprėjusio lakūno pasiimti atvyksta jo eskadrilės draugai. Praėjo penkeri metai, o mergina tebelaukia savo prancūzo, kuris, kalbama, žuvo prie Nemuno…

Markizas ir piemenaitė